**Csongrád Város Polgármesterétől „M”**

Száma: Pü/18-1/2024.

**ELŐTERJESZTÉS**

**Csongrád Városi Önkormányzat Képviselő-testületének**

**2024. március 21-ei ülésére**

Tárgy: 2024. évi önkormányzati költségvetést érintő intézkedések

**Tisztelt Képviselő-testület!**

A Képviselő-testület 2/2024. (II.16.) önkormányzati rendeletével és 16/2024. (II.15.) sz. határozatával elfogadta az önkormányzat 2024. évi költségvetését.

1. A határozat 8. pontja a kiegészítő önkormányzati támogatásban nem részesülő önkormányzati intézmények 5 %-os dologi kiadásainak zárolására irányult.

A helyi adóbevételek 2024. március 12-ei állapot szerint 451.289.802 Ft-ra, 26,4%-ra teljesültek. Az állami támogatások arányosan érkeznek az önkormányzat számára.

A jelenlegi információk alapján javasolom a zárolás feloldását, a 16/2024. (II.15.) sz. önkormányzati határozat 8. pontjának a visszavonását.

1. Az intézmények számára az eredeti költségvetésben cafetéria nem volt tervezhető. A nettó 70.000Ft cafetéria illetve a 60.000Ft egyszeri megbízási díj járulékokkal növelt összege az intézményeinknél az Esély Szociális Alapellátási Központot is beleértve 292,125 főre 25.698.690Ft összegű lenne. /1. sz. melléklet szerinti részletezésben/. Javasolom a fenti összeg kifizetését.

A pénzügyi fedezet az intézményeknél a 2023. évi költségvetési maradványból, illetve a 2024. évi dologi kiadás zárolásának feloldásával megteremthető.

1. Az önkormányzatnál mintegy 135 millió Ft önkormányzati költségvetési maradvány várható. Ennek részletezését a 2024. évi I. negyedéves előirányzat-módosításkor, az áprilisi képviselő-testületi ülésen mutatjuk majd be. Szükséges azonban már most határozattal dönteni egyes feladatokról a munkák sürgőssége, illetve a kötelezettségvállalás miatt, melyek az alábbiak:

|  |  |
| --- | --- |
| Holt Tisza parti sétány 2. részlet  | 15.747.750 Ft |
| Holt Tisza parti sétány kandeláberek | 5.100.000 Ft |
| Holt Tisza parti sétány tereprendezés + padok elhelyezése | 4.500.000 Ft |
| Kis posta 2. féléves üzemeltetése 8.637.270Ft ~~x~~ 1,176 = 10.157.430Ft. | 10.157.430 Ft |
| Művelési ágból való kivonás Ipari Parknál | 21.037.360 Ft |
| Járdaépítés (2023. évről áthúzódó számla) Városellátó Intézmény | 4.500.141 Ft |
| Járdaépítés aszfalt  | 22.000.000 Ft |
| Betonjárda építés | 10.000.000 Ft |
| Fürdő színpad felújítás (Közműnek átadva) nettó | 23.000.000 Ft |
| Marketing kiadás | 3.000.000 Ft |
| Csapadékvíz csatorna karbantartás (Tinódi S.)  | 16.000.000 Ft |
| Halászházak elmaradt bérleti díjának megfizetése 2019-2023. évekre | 2.247.306 Ft |
| **Összesen:** | **137.289.987 Ft** |

1. Az előttünk álló pályázatok, fejlesztési elképzelések megvalósítása érdekében valószínűleg többletforrások feltárása, bevonása válik szükségessé, mely folyamatosan történik, de valószínűleg a fejlesztési hitelkeret növelése is szükségessé válik.

Kérem a Testület felhatalmazását ennek megvizsgálása és az I. negyedéves előirányzat módosításkor a költségvetési rendeleten történő átvezetésre.

Kérem az előerjesztésben foglaltak megvitatását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta a 2024. évi önkormányzati költségvetést érintő intézkedések megtételére irányuló előterjesztést és az abban foglaltakat elfogadja.

1. A Képviselő-testület a 16/2024. (II.15.) sz. határozata 8. pontját visszavonja.

Határidő: azonnal

Felelős: Kruppa István irodavezető

1. A Képviselő-testület kéri a Polgármestert, hogy az előterjesztésben foglaltak átvezetéséről a 2024. évi költségvetés I. negyedéves előirányzat módosításakor gondoskodjon.

Határidő: 2024. áprilisi testületi ülés idején

Felelős: Bedő Tamás polgármester

Jegyzőkönyvi kivonaton értesítést kapnak:

1. Képviselő-testület tagjai
2. Gazdálkodási Iroda
3. Irattár

Csongrád, 2024. március 13.

 Bedő Tamás

 polgármester

1. sz. melléklet

**Kimutatás a megbízási díjként számfejtett nettó 60.000Ft és a cafetériaként számfejtett nettó 70.000Ft intézményenkénti megbontásáról**

|  |  |  |  |  |
| --- | --- | --- | --- | --- |
| **Intézmény** | **Létszám (fő)** | **Személyi juttatás (bruttó)****Ft** | **Járulék (közteher)****Fő** | **Összesen****Ft** |
| Városellátó Intézmény | 60 | 4.830.000 | 546.000 | 5.376.000 |
| GESZ (70eFt/fő cafetéria) | 46 | 3.703.000 | 418.600 | 4.121.600 |
| Csongrádi Óvodák Igazgatósága | 38 | 3.059.000 | 345.800 | 3.404.800 |
| Művelődési Központ és Városi Galéria | 11 | 885.500 | 100.100 | 985.600 |
| Csongrádi Információs Központ Csemegi Károly Könyvtár és Tari László Múzeum | 13 | 1.046.500 | 118.300 | 1.164.800 |
| Alkotóház | 3 | 237.876 | 30.924 | 268.800 |
| Dr. Szarka Ödön Egyesített Egészségügyi és Szociális Intézmény (nettó 60eFt megbízási díj) | 39,25 | 2.722.537 | 318.553 | 3.041.090 |
| Piroskavárosi Szociális Család- és Gyermekjóléti Intézmény (70eFt nettó cafetéria) | 36,875 | 2.581.350 | 722.750 | 3.304.100 |
| Esély Szociális és Gyermekjóléti Alapellátási Központ | 45 | 3.622.500 | 409.500 | 4.032.000 |
| **Összesen:** | **292,125** | **22.688.263** | **3.010.527** | **25.698.790** |